DĖL UŽDAROSIOS AKCINĖS BENDROVĖS „ŠILALĖS AUTOBUSŲ PARKAS“ AUDITO ĮMONĖS IŠRINKIMO 2017 METŲ METINIŲ FINANSINIŲ ATASKAITŲ RINKINIO AUDITUI ATLIKTI

2017 m. rugsėjo 19 d. Nr. DĮV-1262 (5.1.E)

Šilalė

 Vadovaudamasis Lietuvos Respublikos vietos savivaldos įstatymo 29 straipsnio 8 dalies 2 punktu, Lietuvos Respublikos akcinių bendrovių įstatymo 20 straipsnio 1 dalies 5 punktu, Lietuvos Respublikos įmonių finansinės atskaitomybės įstatymo 24 straipsnio 1 dalimi, Savivaldybių turtinių ir neturtinių teisių įgyvendinimo akcinėse bendrovėse ir uždarosiose akcinėse bendrovėse taisyklių, patvirtintų Lietuvos Respublikos Vyriausybės 2007 m. birželio 6 d. nutarimu Nr. 567 ,,Dėl Savivaldybių turtinių ir neturtinių teisių įgyvendinimo akcinėse bendrovėse ir uždarosiose akcinėse bendrovėse“, 4 punktu, atsižvelgdamas į uždarosios akcinės bendrovės ,,Šilalės autobusų parkas“ 2017 m. rugpjūčio 18 d. raštą Nr. V2-75 ,,Dėl 2017 m. audito įmonės pasirinkimo“:

1. I š r e n k u UAB „Kristalina“ 2017 metų UAB „Šilalės autobusų parkas“ metinių finansinių ataskaitų rinkinio auditui atlikti.

2. N u s t a t a u, kad už audito paslaugų atlikimą apmoka UAB ,,Šilalės autobusų parkas“.

3. P a v e d u paskelbti šį įsakymą Šilalės rajono savivaldybės interneto svetainėje [www.silale.lt](http://www.silale.lt).

 Šis įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka.

# Direktorius Raimundas Vaitiekus